PRESSEMELDING FRA IFOR WILLIAMS NORGE AS (HK) RUDSHØGDA 23.03.2020

**Ifor Williams satser friskt i Nord-Norge med ny forhandler og større lager.**

Sommerseth AS i Narvik etablerer sentrallager, og blir ny forhandler av det anerkjente tilhengermerket Ifor Williams i Nord-Norge. Familiebedriften med lange tradisjoner helt fra 1950-tallet er kjent for mange blant annet som forhandler av bilmerkevarene Ford, Volvo, Mitsubishi, og Renault.

Med Ifor Williams vil vi nå ta enda større markedsandeler også på tilhengere her i nord. Ifor Williams er et godt tilleggsprodukt til våre eksisterende kunder, og det nordnorske markedet vil nyte godt av økt tilgang og bedre utvalg. Vi har allerede fått inn flere modeller på lager, og ser frem til å snakke med alle de kundene vi vet har hjerte for Ifor Williams der ute, sier servicemarkedsjef Geir Arne Engere i Sommerseth AS.

**Etablerer større HUB**

Vi gleder oss til å bygge opp Sommerseth AS som et solid kompetansesenter og forhandler av Ifor Williams i Nord-Norge. De vil nå gå inn som en autorisert forhandler med salg og service i et viktig geografisk satsningsområde for oss. Sommerseth AS og Ifor Williams Norge AS er begge gamle familiebedrifter og lever etter de samme kjerneverdiene, kvalitet i alle ledd fra produkt til service, sier Fredrik Duenger, daglig leder hos Ifor Williams Norge AS.

For oss har avstand, logistikk og transportkostnader vært utfordrende med tanke på vår utvikling i Nord-Norge. Sammen med Sommerseth AS løser vi dette med å bygge opp et større HUB-lager med tilhengere i Narvik. Vi gjør med dette våre produkter tilgjengelig for mange flere, og vi legger nå til rette for at det skal bli enklere å handle for alle som er ute etter tilhengere i topp klasse, sier Duenger.

Ifor Williams har produsert tilhengere i over 60 år, og vi er stolte over å kunne være deres representant her i Nord, avslutter Engere.

**KONTAKT:** Markedsleder Kim Brandsnes, Ifor Williams Norge AS

 Tlf. 909 10 781 / mail. kim@iwt.no